cyanic-selkie/wikianc huggingface dataset:
Hybovalgus
Utseende
Små, brunlige gullbasser. Som vanlig for Valgini er pronotum mye smalere enn dekkvingene, som ikke dekker hele bakkroppen. Kroppen har dusker av oppstående hår og virker derfor ganske knudrete.
Levevis
Larven utvikler seg i morken ved. De voksne billene kan finnes på blomster, ofte flere sammen.
Utbredelse
Slekten er utbredt i Sørøst-Asia.
VM i rugby union for menn 2007
Verdensmesterskapet i rugby union 2007 var det sjette Verdensmesterskapet i rugby union, og ble arrangert av Frankrike i september og oktober 2007.
Gidske Anderson
Gidske Anderson (1921–1993) var en norsk journalist og forfatter.
VM i rugby union for menn 2007
20 nasjoner deltok i verdensmesterskapet, og det ble spilt 48 kamper over 44 dager. Fire av kampene ble spilt i Cardiff, Wales, og to kamper i Edinburgh, Skottland.
Gidske Anderson
Bakgrunn
Hun var datter av Yngve Anderson.
Annen verdenskrig
Gidske Anderson deltok i den kommunistiske motstandsbevegelsen i Norge under den andre verdenskrig.
VM i rugby union for menn 2007
De åtte kvartfinalistene fra VM i 2003 (Australia, England, Frankrike, Irland, New Zealand, Skottland, Sør-Afrika og Wales) var automatisk klare, mens det ble spilt kvalifisering om de andre plassene.
Gidske Anderson
Etterkrigstiden
Etter krigen arbeidet hun som journalist i Friheten, kommunistpartiets hovedorgan. Hun var kulturredaktør i avisen fram til 1948, da hun forlot kommunistpartiet og gikk inn i Arbeiderpartiet.
I 1948 reiste Anderson til Paris, hvor hun var frilansjournalist og etter hvert også frilanskorrespondent for henholdsvis Arbeiderbladet og NRK Dagsnytt Radio. Hun fungerte som korrespondent i Frankrike frem til 1964, en periode i landets historie som ble preget av krigene i Algerie. Erfaringene hennes førte til at hun vendte tilbake til denne delen av verden i bokform senere i livet. I perioden 1964 til 1967 oppholdt hun seg i USA, hvor hun reiste rundt samt arbeidet som skribent ved Arbeiderbladets kontor i New York.
VM i rugby union for menn 2007
Den første kampen i sluttspillet ble spilt 8. september 2007 mellom vertsnasjon Frankrike og Argentina på Stade de France. Argentina vant 17–12 foran 79 507 tilskuere. Finalen ble spilt mellom England og Sør-Afrika, og sistnevnte vant 15–6. Det er andre gang Sør-Afrika vinner VM, forrige gang var i 1995. Det var første gang VM-finalen ble spilt uten at hverken Australia eller New Zealand kom så langt.
Gidske Anderson
Etterkrigstiden
Vel hjemme i Norge igjen jobbet Gidske Anderson som utenriksredaktør i Arbeiderbladet frem til 1972, før hun i 1973 igjen reiste til Paris, denne gangen som fast korrespondent for NRK frem til 1975. Hun var i flere år medlem av Den Norske Nobelkomite. Da Egil Aarvik, som var komitéens leder, døde forholdsvis brått, rykket hun opp som leder. Hun hadde dette vervet da Mikhail Gorbatsjov fikk Nobels fredspris.
VM i rugby union for menn 2007
Grupper
''Fire poeng for seier. To poeng for uavgjort. Ett bonuspoeng hvis man skårer fire eller fler tries. Ett bonuspoeng hvis man taper med sju eller færre poeng.''
Gidske Anderson
Etterkrigstiden
Engasjementet for Nobelkomiteen og karrieren som journalist kom i tillegg til et rikt og mangslungent forfatterskap. Gidske Anderson har skrevet en rekke bøker. I tillegg til tre diktsamlinger skrev hun engasjert om samfunnsforhold, storpolitikk og litteratur, foruten biografier om Sigrid Undset og Trygve Bratteli. Hun døde i Oslo i 1993, 71 år gammel.
VM i rugby union for menn 2007
Grupper
Forklaring på kampene (hentet fra England mot Samoa 22. september):
Holsfjorden
Holsfjorden kan vise til:
Anne Hege Simonsen
Simonsen har jobbet som utenriksjournalist i Klassekampen, har vært redaktør i ukeavisen Ny Tid og Verdensmagasinet X og underviser som førstelektor i journalistikk ved avdeling for journalistikk, bibliotek- og informasjonsfag (HiO) ved Høgskolen i Oslo. Hun har gitt ut flere fagbøker og har bidratt til en rekke antologier og tidsskrifter. Hun har bl.a. gitt ut Tryggve Gran-biografien Is, luft og krig (Cappelen Damm, 2013).
Anne Hege Simonsen er bosatt i Oslo og gift med journalist og historiker Bjørn Westlie.
Rumfordmedaljen
Rumfordmedaljen, forgylt sølvmedalje innstiftet i 1796 av Royal Society. Den deles ut hvert annet år for enestående og viktige oppdagelser vedrørende termiske og optiske egenskaper hos materie gjort av en vitenskapsmann som arbeider i Europa.
Lower Granite-demningen
Lower Granite-demningen (engelsk: Lower Granite Lock and Dam) er en demning med et vannkraftverk som ligger i Snake River i staten Washington i USA, 35 km sør for byen Colfax i Whitman County. Dette er det fjerde siste kraftverket i Snake-elva før denne munner ut i Columbia River i samme delstat.
Anlegget ble påbegynt 1965 og ferdigstilt i 1972, med utvidelse i 1979. Det er en installert effekt på 810 MW, med største bruttoeffekt 932 MW, fordelt på seks turbiner. Demningen er 30 meter høy og 975 meter lang. Slusen i dammen er 205 meter lang og 26 meter bred, og gjør det mulig med elvetrafikk videre oppover elva.
Demningen skaper Lower Granite Lake, et 65 km langt reservoar i Snake-elva. Nedenfor demningen ligger Bryan Lake, som er et 62 km langt kunstig reservoar skapt av demningen nedenfor – Little Goose-demningen.
Smyth County
Smyth County er et fylke i den amerikanske delstaten Virginia.
Mount Rogers, som er Virginias høyeste fjell, ligger dels i Smyth County, dels i Grayson County.
Rose of the Rancho
Rose of the Rancho er en amerikansk stumfilm fra 1914, regissert av Cecil B. DeMille og Wilfred Buckland.
Handling
Esra Kincaid tar land med makt. Etter å ha overtatt Espinoza-landet, rettes interessen hans mot Castro-ranchoen.
Men den amerikanske regjeringsagenten Kearney forsøker å holde ham borte, frem til kavaleriet rekker å dukke opp. I tillegg håper han å få muligheten til å erklære sin kjærlighet til Juanita, som også holder til i området.
Elling Nilsson Villand
Elling Nilsson Villand (død 1720) var en av de ledende bøndene i øvre Hallingdal tidlig på 1700-tallet. Han var leder for oppstanden i Hovet i 1713.
Privatliv
Elling var sønn av Nils Olsson Villand. Nils var ansvarlig for at slekten nesten mistet gården søndre Villand, men Elling fikk kjøpt hele gården tilbake i løpet av noen år. Han startet i 1686 med fire lobbøl, og hadde fått samlet alt i 1699.
Elling giftet seg med Åse Sveinsdotter Brattåker fra Hol. De hadde tre døtre sammen, Ragnhild Ellingsdotter Villand, som ble gift med Blank-Ola, og Margit og Siri.
Politisk virke
''Vi troer iche Kongen ved af dem, men de Sysselherrerne her hiemme har det i mellem sig. Ieg har noch penge og kand betalle siger hand... men Fanden smætte i mig...Ieg troer iche een schall betalle 1 skilling her i bøygden.''
Soldatene fortsatte fra gård til gård og fikk det samme svaret over alt. Da gikk det opp for dem at bøndene hadde samlet seg til motstand, og at Elling var anføreren. Skatten ble nektet betalt på samme måte i Holet og i Ål. Men de som hadde vært med på dette, ble fengslet og satt inn på Akershus festning høsten 1714. Elling ble utpekt ut som hovedmann, og måtte utføre straffearbeid på festningen i to år. Ola Hovdegard fikk tre års straffearbeid. Det fremkom under høringen at Elling hadde fart med agitasjon mellom bøndene, og samlet dem til motstand. I oktober 1714 ble straffen satt ned til seks måneder, og Elling slapp ut i desember samme år. Han hadde da sonet i 219 dager. Ifølge dommen skulle alt han eide av gård og grunn overdras til Kongen. Dette ble av en eller annen grunn ikke gjennomført og Elling bodde på Villand til han døde.
Ceratoryctoderus armatus
Ceratoryctoderus armatus er en bille som hører til gruppen hornbiller i familien skarabider (Scarabaeidae).
Utbredelse
Arten lever på Sulawesi.
Storhjertetre
Storhjertetre (Cercidiphyllum magnificum) er et løvfellende tre som hører hjemme i Japan. Det er den ene av de to artene i den lille hjertetrefamilien.
Det er lavere enn slektningen hjertetre (Cercidiphyllum japonicum) og blir sjelden mer enn 10 m høy. Det skiller seg også ut ved at barken er glatt, bladene større og at frøene er gule med tosidig vinge.
Storhjertetre ble beskrevet av Takenoshin Nakai i 1919 som C. japonicum var. magnificum. Året etter hevet Nakai treslaget til artsstatus. I Japan er hjertetre utbredt fra havnivå opptil 1000 moh. på alle de fire hovedøyene. Storhjertetre finnes derimot bare i den subalpine sonen 1000–2800 moh. på sentrale og nordlige deler av Honshu. Her vokser den langs bekker eller i rasmarker sammen med kamtsjatkabjørk (Betula ermanii).
Ikke alle botanikere anerkjenner storhjertetre som en egen art, men den er genetisk distinkt, og der begge artene vokser sammen finnes det ikke overgangsformer. En genetisk studie viser at alle Cercidiphyllum-former med hengende greiner tilhører C. japonicum og ikke C. magnificum.
Storhjertetre blir litt dyrket i hager. I Norge kan det brukes nordover til kyststrøkene i Nordland.
Abraham Charité
Charité vant en olympisk bronsemedalje i vektløfting under Sommer-OL 1948 i London. Han kom på tredjeplass i den tyngste vektklassen, tungvekt over 82,5 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. Charité løftet sammenlagt 412,5 kilo, 40,0 kilo mindre enn gullvinneren John Davis fra USA.
Ludvig Paul Cohn
Ludvig Paul Cohn også kjent som Ludwig Paul Cohn (født 11. juni 1889 i Leipzig, død mai 1952 i Oslo) var en norsk/tysk forretningsmann. Cohn bodde i Leipzig da Hitler kom til makten og flyktet til Norge i 1938. Han hadde besøkt Norge tidligere som pelshandler. Han ble internert 22. oktober (eller 29. oktober ) på Bredtvet. Cohn var internert på Grini og i Berg fangeleir til 3. august 1944 da han ble sendt til Tyskland med omkring 50 andre (hvorav ingen jøder). Han var innom flere leire før han 3. september kom til Auschwitz. I slutten av januar 1945 ble leiren evakuert, men han var for syk til å være med. På sykestuen møtte han Kai Feinberg. De ble befridd av sovjetiske styrker 28. januar. Han ble sporet opp av Sverre Løberg og kom til Norge i 1946. I rettsboken for skifteretten 1946 er Cohn oppført som statsløs. Cohn var gift med en ikke-jøde og skulle etter nazistenes regler ikke ha blitt deportert. Hustruen Gjertrud-Lina flyktet til Sverige. Han var den eldste av de overlevende norske jødene.
Teoriladethet
I vitenskapsteorien omtales en observasjon som teoriladet hvis den er påvirket av observatørens teoretiske antagelser. Flere filosofer (bl.a. Popper, Hanson, Kuhn, Lakatos, Feyerabend) har argumentert for at enhver observasjon er teoriladet, men har trukket veldig ulike konklusjoner fra denne innsikten.
Former for teoriladethet
Man kan skille mellom ulike former av teoriladethet:
Konsekvenser av teoriladethet
Ulike filosofer har trukket ulike konklusjoner av teoriladethet. Hanson, Kuhn og Feyerabend konkluderte relativistisk: Teoriladetheten til observasjoner betyr at det ikke fins noen rasjonalistisk måte å formidle mellom forskjellige tolkninger på, siden alle personer er «fanget» i sin «referanseramme». I Kuhns terminologi tilhører forskere forskjellige forskningstradisjoner (paradigmer), og deres oppfatninger er ikke bare uforenlige, men til en viss grad gjensidig uforståelige (inkommensurable).
Popper konkluderte derimot realistisk: Objektiv vitenskapelig fremskritt er mulig til tross for teoriladetheten til observasjoner, fordi (og i den grad) forskere med ulike oppfatninger er kritiske til egne ideer og åpne for å sette seg inn i andres tolkninger. Han mente at man ved hjelp av en kritisk rasjonalisme kan bryte ut av sin egen referanseramme (jf. «myten om rammen»). Lakatos inntok en mellomposisjon mellom Kuhn og Popper. .
På tur med Miss Daisy
På tur med Miss Daisy (originaltittel: Driving Miss Daisy) er en amerikansk dramafilm fra 1989 regissert av Bruce Beresford. Filmen handler om en afroamerikansk enkemann som blir ansatt som privatsjåfør hos en velstående enke i sørstatene. I løpet av årene oppstår det et nært vennskap mellom dem. Hovedrollene spilles av Morgan Freeman og Jessica Tandy. Filmen er basert på Alfred Uhrys skuespill med samme tittel fra 1987. Morgan Freeman spilte den mannlige hovedrollen i både skuespillet og filmen.
På tur med Miss Daisy ble belønnet med fire Oscar-priser, inkludert for Beste film.
Filmen ble godt mottatt av kritikere og ble en publikumssuksess, ikke minst i USA.
Handling
Den eksentriske jødiske sørstatsenken Daisy Werthan på 72 år krasjlander i naboens hage med sin store Chrysler. Hun skader seg ikke, men sønnen mener hun er for gammel til å kjøre selv. Uten morens vilje ansetter han en svart sjåfør – den godmodige enkemannen Hoke Colburn. Men hun er sta vil helst kjøre selv. I løpet av de 25 årene han har jobben skjer det en langsom tilnærming mellom de to.
Handlingen strekker seg fra 1948 til 1973.
Popularitet og økonomi
På tur med Miss Daisy ble en publikumssuksess. Den innbrakte $145,8 millioner på verdensbasis, hvorav $106,6 millioner i USA alene. Ifølge The Numbers havnet på 9. plass over de mest innbringende filmene i USA i 1989 og på 13. plass på verdensbasis.
Produksjonskostnadene var på 7,5 millioner dollar.
Anmelderne
Den ble godt mottatt av anmelderne, noe som gjenspeiles i at den har fått så mye som 81 % på Rotten Tomatoes. Den amerikanske filmkritikeren Roger Ebert gav den toppkarakter, mens Leonard Maltin gav den 3 av 4 stjerner.
Dagbladet gav den terningkast fire, mens VG og Dagsavisen gav den fem. Det norske nettstedet CINERAMA gav den terningkast fem i 1999. Anmelderen skrev blant annet at: «Driving Miss Daisy er en lun og god film som hele familien godt kan se, og forsåvidt har godt av å se, for rasisme og lignende uhumskheter til tross,- filmen er faktisk filantropisk grojord».
Opole kraftverk
De totale CO2-utslippene i 2008 var ca. 6 911 000 tonn, litt over kvotemålet.
På tur med Miss Daisy
Priser
Filmen ble belønnet med flere filmpriser. Dette inkluderer fire Oscar-priser (Beste film, Beste kvinnelige hovedrolle, Beste filatisering (Alfred Uhry) og Beste sminke og hårstyling).
Ellers ble den tildelt tre Golden Globes (Beste film, Beste mannlige hovedrolle Morgan Freeman og beste kvinnelige hovedrolle Jessica Tandy). Det kan også nevnes at den ble tildelt prisen for beste tilpassede manus av Writers Guild of America Award, to priser av National Board of Review of Motion Pictures (beste film og beste mannlige hovedrolle), en BAFTA (beste kvinnelige hovedrolle), en BMI Film Music Award ved BMI Film & TV Awards (musikk – Hans Zimmer), Sølvbjørnen ved Filmfestivalen i Berlin (beste par på film – Freeman og Tandy), en pris ved David di Donatello Awards (Jessica Tandy), en Image Award (Morgan Freeman), to KCFCC Award av Kansas City Film Critics Circle Awards (Freeman og Tandy), og prisen for årets filmprodusent av PGA Awards (Richard D. Zanuck og Lili Fini Zanuck).
Epleknoppvikler
Epleknoppvikler (Spilonota ocellana) er en sommerfugl i gruppen av viklere (Tortricidae).
På tur med Miss Daisy
Innspilling
Filmen ble innspilt ulike steder i Georgia sommeren 1989.
Epleknoppvikler
Utseende
Vingespennet er mellom 12-17 millimeter.
Levevis
Larvene lever som plantespisere på en rekke urter og trær. Også som skadedyr på kultiverte planter, som eple, pære og roser. Noen ganger også på solbær.
Flygetiden er i juli og august.
Utbredelse
Denne arten er vidt utbredt og forekommer i Nord-Afrika, i Europa (unntatt lengst nord), i det nordlige Asia og i Nord-Amerika. I Norge er den utbredt på Østlandet og Sørlandet.
Numedalslågen
Numedalslågen er med sine 352 km Norges tredje lengste elv. Elven har sitt utspring på Hardangervidda og renner derfra gjennom Sæterdalen til Dagali og videre nedover Numedal til Kongsberg og gjennom Lågendalen ned til Larvik, hvor elven munner ut i sjøen.
Elven er også hovedelv i Numedalsvassdraget, med et nedbørsfelt på 5,548 km².
Elven ble tidligere brukt til tømmerfløting. Strekningen fra sjøen og opp til Hvittingfoss er lakse- og sjøørretførende, og årlig rangeres Numedalslågen gjerne som en av Norges fire beste lakseelver. I 2020 ble det innmeldt fangst av 4 069 laks med en samlet vekt på nær 17,5 tonn, hvorav den største veide 16,6 kg., samt 150 sjøørret med en samlet vekt på 158 kg.
Sommeren 2007 hadde Numedalslågen en storflom, som førte til relativt store ødeleggelser langs hele vassdraget. Vannføringen var rundt 5 meter høyere enn vanlig i juli.
Canadas Grand Prix 2014
Løpet
Noter til tabellene:
Numedalslågen
Størsteparten av kraftpotensialet i hovedelva er utbygget, bortsett fra strekningen mellom Hvittingfoss og Larvik, samt Godfarfossen i Dagali. Det første kraftverket som ble bygget var Nore I, som sto ferdig i 1928, og utnyttet Norefallene mellom Tunhovdfjorden og Rødberg.
Canadas Grand Prix 2014
Stillingen i mesterskapene etter løpet
Førermesterskapet
Konstruktørmesterskapet
Numedalslågen
Grønn Dal-samarbeidet
Grønn Dal-samarbeidet arbeider med prosjekter og tiltak på en rekke områder for forvaltning og utnyttelse av ressurser og muligheter som er tilknyttet Numedalslågen.
Samarbeidet består av kommunene Larvik, Kongsberg, Flesberg, Rollag samt Nore og Uvdal.
Southampton County
Southampton County er et fylke i den amerikanske delstaten Virginia.
Vikas Sharma
Vikas Sharma (hindi: विकास शर्मा; født 15. februar 1984 i Kanpur i Uttar Pradesh i India, død 4. februar 2021 i Noida i Gautam Buddha Nagar i Uttar Pradesh) var indisk journalist og nyhetsanker på fjernsyn.
Biografi
Sharma fikk sin skoleutdannelse ved Sacred Heart Higher Secondary School i Sitapur i distriktet av samme navn. Han tok så en B.Sc. fra Kanpur University. Senere flyttet han til Noida for høyere studier. Han tok en masterutdannelse i kringkastingjournalistikk ved Makhanlal Chuturvedi University i Noida.
Han ble mest kjent som programvert for prime time-showet Yeh Bharat Ki Baat Hai på Republic Bharat.
Den 4. februar 2021 døde Sharma på Kailash Hospital i Noida i Uttar Pradesh i en alder av 36 år, etter en sykdomsperiode på tre dager.
Reginópolis
Reginópolis er en kommune i delstaten São Paulo i sørøstregionen av Brasil.
Berkeley (andre betydninger)
Berkeley kan ha ulike betydninger:
Forstoppelse
Forstoppelse defineres som avføring to eller færre ganger per uke samt unormalt mye trykking for å få tømt seg, og/eller hard og knollete avføring, og/eller følelse av ufullstendig tømming. Problemet er omfattende blant eldre mennesker og er vanligere blant kvinner enn menn. 20% av befolkningen har forstoppelse og 10% bruker avføringsmidler.
Symptomer
Ved ordinær forstoppelse vil avføringen være hard og vanskelig å eliminere. Sterkt press kan forårsake hemorroider og anale fissurer. Magen kan bli oppblåst og diffust øm og krampetendens kan forekomme, til tider med forsterkede magelyder.
Mens mange mener at man bør ha tømming hver dag, er det helt vanlig å ha avføring en gang per uke så lenge det ikke medfører noen andre symptomer. Dette avhenger av kostvaner, fysisk aktivitet og ulike andre faktorer.
Alvorlige tilfeller kan utvise symptomer på tarmobstruksjon (oppkast, svært øm mage) og «paradoksal diaré» der mykt avføringsmateriale fra tynntarmen passerer det komprimerte materialet in colon.
Obstipasjon hos barn kan føre til at barnet gjør på seg (enurese og enkoprese).
Tiltak
Dersom tilfellet ikke har blitt for ille, og ikke har vart så lenge, kan det hende du selv kan lindre forstoppelsen ved å spise bløt frukt, som for eksempel pære el. myk mango, (ikke hard frukt eller citrusfrukt), grove kornprodukter (minst 80% fullkorn, fullkornsknekkebrød er kjempefint), kli eller sure melkeprodukter, som for eksempel cultura. Mat med mye fett, sjokolade, ost, is osv., burde ikke spises før forstoppelsen er lindret.
Nuovo PSI
Ny PSI eller Nuovo Partito Socialista Italiano (NPSI) er et lite italiensk politisk parti som anser seg for å være etterfølgeren til det gamle Partito Socialista Italiano som ble oppløst etter korrupsjonsskandalene i kjølvannet av Mani pulite-etterforskningen.
Partiets medlemmer er i stor grad personer som hadde en nær tilknytning til Bettino Craxi, som de ofte anser som et offer for politisk forfølgelse. Partiets leder er Stefano Caldoro.
Historie
Partiet ble dannet i 2001 ved en sammenslåing av Gianni De Michelis Partito Socialista, Lega Socialista med Claudio Martelli og Bobo Craxi (sønn av Bettino), som hadde vært medlemmer av Socialisti Democratici Italiani siden 1998, samt tidligere medlemmer av Partito Socialista Democratico Italiano.
Parlamentsvalget i 2001
Tross at partiet hevdet å være sosialdemokratisk, ble det raskt avgjort at partiet skulle slutte seg til sentrum-høyre-alliansen Casa delle Libertà, ledet av Silvio Berlusconi, som hadde hatt nære bånd med Bettino Craxi.
Casa delle Libertà vant valget og Silvio Berlusconi dannet en ny regjering. Partiet fikk tre deputerte og en senator.
Splittelse mellom De Michelis og Craxi
Den 21.-23. oktober 2005 ble det holdt et landsmøte i Roma. Landsmøtet ble dominert av diskusjon om partiet skulle forlate Casa delle Libertà og slutte seg til l'Unione.
Partiledelsen gikk av med seieren og fraksjonen rundt Bobo Craxi sluttet seg til l'Unione og organiserte seg i I Socialisti Italiani.
Parlamentsvalget i 2006
NPSI dannet nå en allianse med Democrazia Cristiana per le Autonomie. De to partiene, som begge gjør krav på kontinuitet fra den første republikk, dannet denne listen for å gjenopplive fortidens politiske kultur. Denne felleslisten fikk fire deputert ved parlamentsvalget i 2006.
Splittelse mellom Caldoro og De Michelis
I juni 2007 ble partiet igjen splittet, denne gangen mellom de som ønsket å delta i dannelsen av Partito Socialista sammen med Enrico Bosellis  Socialisti Democratici Italiani, Bobo Craxis I Socialisti Italiani og Lanfranco Turcis Associazione per la Rosa nel Pugno på den ene siden, og på den andre de som ønsket å fortsette i alliansen Casa delle Libertà. Den første gruppen ble ledet av Gianni De Michelis, den andre av Stefano Caldoro.
Tom Newman
Thomas Dennis «Tom» Newman (født 7. mai 1943 i Perivale) er en engelsk plateprodusent og musiker (rytmegitar). I 1970 begynte han å samarbeide med Richard Branson og hjalp til med å grunnlegge The Manor Studio i Oxford for det nystartede Virgin Records. Der produserte han innspillingen av Mike Oldfields Tubular Bells. Siden har han produsert en rekke album og også gitt ut egne album.
Karriere
I 1968 spilte han i bandet July som ga ut det selvtitulerte albumet, July, på UK Major Minor og US Epic. Før det var han med i det britiske bandet The Tomcats som hadde base i Spania. I 1966 spilte de inn minst tre EP-er på spanske Philips. I 1970 begynte Newman å samarbeide med Richard Branson og hjalp til med å bygge The Manor Studio i Oxford. Det var der han møtte den 18 år gamle Mike Oldfield som lånte ham en demo av det som skulle bli Tubular Bells. I november 1973 deltok Newman i en «live-in-the-studio»-konsert av Tubular Bells for BBC. Konserten er tilgjengelig på Oldfields Elements-DVD.
Newman har gitt ut en rekke album som solomusiker. Under navnet Tom Newman and Friends ga han ut albumet Snow Blind i 1983, hvor mange kjente musikere medvirket, blant andre David Gilmour fra Pink Floyd, Snowy White - fra blant andre Thin Lizzy og Pink Floyd, Paul Jones fra Manfred Mann, Steve Broughton fra (Edgar Broughton Band, Vincent Crane fra The Crazy World of Arthur Brown og Mike Oldfield. Newman har også produserte flere album for andre artister, men er mest kjent som produsent på Mike Oldfields Tubular Bells, Hergest Ridge, Platinum, Tubular Bells II, Amarok og Heaven's Open''.
Idrettslaget Norborg
Har aktiviteter innen fotball, badminton og trim. Tidligere også innen volleyball og handball (slått sammen med Brattvåg IL – handball til Haram Handballklubb 16. mars 1989).
Laget har oransje trøyer og strømper, med sort shorts. Spiller sine hjemmekamper på Uggedal stadion gras (åpnet 5. juni 2005). Høsten 2008 ble det vedtatt å legge kunstgress på grusbanen i Uggedalen. Dette arbeidet tok til 12. juni 2009 og ble ferdig i oktober 2009. Banen ble offisielt åpnet med fotballkamp mellom bygdene Grytastranda og Søvik 31. oktober 2009.
Sesongen 2014 nådde Norborg sin beste plassering gjennom historien med en 13.-plass i sin avdeling i 3. divisjon. De har havnet på en 9. og 10.-plass i 3. divisjon i henholdsvis 2009 og 2010, men da bestod 3. divisjon av dobbelt så mange avdelinger. I 2014 var de altså Sunnmøres tiende beste lag. Tross klubbens beste plassering gjennom tidene ble det nedrykk fra 3. divisjon. Laget var nær å ta seg opp igjen i 2015, men endte til slutt på 2. plass i sin 4. divisjonsavdeling. Flere spillere forlot da klubben og sesongen etter ble en kamp om å overleve i 4. divisjon. Fornyet kontrakt ble sikret i siste serierunde med seier over Godøy. Året etter ble laget sist i 4. divisjon og måtte ta turen ned. Klubbens A-lag innledet da et samarbeid med naboklubben Brattvåg IL og stilte i 5. divisjon som Norborg/Brattvåg2. Laget var suverene i denne divisjonen og rykket opp etter å ha scoret 100 mål og tatt 54 poeng på 22 kamper.
Kristian Holmeset Søviknes har vært klubbens hovedtrener siden januar 2017.
Tidligere AaFK-spiller Torbjørn Grytten har Norborg som sin moderklubb.
Klubbens plasseringer
Trenere: Robert V. Iversen og Sigmund Gjerset 1968, Sigmund Gjerset 1969, xx 1970, Sverre Sørgård 1971, Sigmund Gjerset 1972, Kåre Dalhaug 1973, Sigmund Gjerset 1974, Per Indrestrand 1975, Oddvar Aarø 1976, Per Giske  1977, Sigmund Gjerset, Arild Vegsund og John Tellefsen 1978, Per Skotte 1979-81,  Steinar Hildremyr 1982, Per Skotte 1983, Sigmund Gjerset og Arild Vegsund 1984,  Ole Petter Aarsund 1985, Hans Magnar Engeset og Kåre Nogva 1986, Sigmund  Gjerset, Svein Gjerset, Helge Uggedal og Arild Vegsund 1987, Helge Uggedal  1988-89, Per Skotte 1990, Øyvind Grytten 1991, Arne Rønstad 1992, Øystein Haugan  og Malvin Alstadsæter 1993, Hans Magnar Engeset, Frode Urke og Malvin  Alstadsæter 1994, Ivar Roald 1995-96, Bjarte Steinsbu og Ivar Roald 1997, Øyvind  Grytten 1998, Sindre Hildre 1999-03, Øystein Haugan 2004-05, Jan Egil  Alstadsæter 2006-07, Ivar Roald  2008-10; Kristian Søviknes 2011; Roger Grytten 2012; Oddmund Davik Otterlei 2013-14; Stig Jacob Johansen 2015; Kristian Søviknes 2016; Oddmund Davik Otterlei 2016; Kristian Søviknes 2017-
Vrakfunnet i Jernbanetorget
Jernbanetorgets stasjonsvrak er et vrakfunn gjort i 1965 under Jernbanetorget ved Oslo sentralstasjon. Vraket, som ble oppdaget i forbindelse med anleggsarbeid på Oslotunnelen, var etter en ukjent båttype datert til perioden mellom 1660 og 1730. Det regnes som mulig at båten ble senket og brukt som fundament ved de betydelige utbygninger av havnen i Christiania i 1730-årene.
Jennifer Plass
Jennifer Plass (født 10. juli 1985) er en tysk landhockeyspiller. Hun representerte landet sitt under Sommer-OL 2012 i London, der hun endte på sjuendeplass med det tyske landslaget.
EM i vintertriatlon 2001
EM i vintertriatlon 2001 (europamesterskapet i vintertriatlon) ble arrangert ved Achensee i Østerrike i 2001.
Vintertriatlon består av løping, sykling og langrenn.
GJ 1214 b
GJ 1214 b er en planet som ble oppdaget i 2009. Planeten går i bane rundt stjernen GJ 1214, og oppdagelsen ble publisert i tidsskriftet Nature 16. desember 2009.
GJ 1214 b har 2,7 ganger så stor radius som jorden, men bare 6,6 ganger større masse og dermed bare en tredjedel så stor tetthet. Blant annet fordi vann har en lavere tetthet enn bergarter regner astronomene det for sannsynlig at denne planeten stort sett består av vann, og at den har en stor atmosfære. Av den grunnen er planeten sannsynligvis blå, slik vår egen planet er.
Ludwig Erhards første regjering
Endringer
Jottijärvi
Jottijärvi (nordsamisk: Johttejávri, enaresamisk: Juttjävri) er en innsjø i Enare og Utsjok kommune i Finland. Den ligger rundt 15 kilometer vest for Iijärvi, og har utløp mot øst til Johttejárjohka. Tilløpene er elva fra Goškkes Johttejávri i nord samt fra mindre bekker i vest. Innsjøen er en del av Neidenvassdraget.
Jeremy Beadle
Han er kjent for programmet Beadle's About og You've Been Framed, hvor publikum ble utsatt for narrestreker.
Tidlig liv
Hans far forlot hans mor, da de fant ut at hun var gravid, og Beadle ble født i Hackney, East London, 12. april 1948. Han nektet senere alltid å møte sin far, da han mente det ville være en hån mot sin mor, som oppdrog han alene. Før han ble to år gammel, var han ofte på sykehus, og ble operert for Poland syndrom, en sjelden genetisk sykdom som hindret veksten av hans høyre arm.
Hans mor arbeidet som en sekretær under hans oppvekst, og Beadle trivdes lite på skolen, havnet ofte i trøbbel og ble tilslutt utvist fra skolen Orpington County Secondary Boys' School.
Etter utvisningen, hadde han en hendelsesrik ungdom med å reise og arbeide seg gjennom Europa. Blant annet, arbeidet han som fotograf av toppløse modeller, som en turguide, og fra 1974, som promotor for Bickershaw festival. Det var under denne perioden at hans talent for practical jokes ble klart, selv om dette noen ganger slo tilbake på ham selv, slik som når kollegene hans forlot ham naken foran 400 vinner som ankom til deres skift. Han begynte også å skrive for radio og fjernsyn i denne perioden, bl.a med å skrive for stjerner som Terry Wogan, Noel Edmonds og Kenny Everett. .
Radio og fjernsyn
Han begynte med å sørge for rare fakta og spørsmål til radio og fjernsynsprogrammer, som Celebrity Squares. Som en radiovert, begynte han på BBC Radio 3 og senere på BBC Radio 4. Han var leder av Animal, Vegetable, Mineral? og hadde også sitt eget program på BBC Radio 2 med tittelen Nightline. På et annet sent program på LBC i London sent på 1970-tallet (der han presenterte seg som Jeremy James Anthony Gibson-Beadlebum og sin produsent som 'Butch' Bavin Cook) utviklet han en kult og en fangruppe. På radiokanalen Capital Radio, hadde han programmet Beadle's Odditarium, en program som tok for seg rare, bisarre og sjeldne opptak fra arkivet til produsenten Phil Swern. Han ble også beryktet for sine sprell utenfor studio, samt sine intellektuelle spørrekonkurranser. Han skrev, utviklet og presenterte mangepilotprogrammer for fjernsyn for selskapet Action Time. Han skrev og ble presentatør i programmet The Deceivers, en tv-serie på BBC Two som tok for seg historien til svindlere og bedragere. Denne suksessen førte til det samme formaet for tv-serien Eureka! som fortalte bakgrunnshistorien til dagligdagse oppfinnelser.
Han fortsatte så videre og ble berømt som en av programlederne av LWT's Game for a Laugh (sammen med Matthew Kelly, Henry Kelly og Sarah Kennedy), det ble det første tv-programmet der kanalen ITV oppnådde høyeste seertall på lørdagskvelden. Dette ble fulgt av et "skjult-kamera"-program, Beadle's About (1987–1996) som ble verdens lengstvarende "skjult-kamera"-program.
Fra 1990 skrev han og presenterte You've Been Framed!, et familieshow som viste morsomme opptak som "folk flest" hadde tatt opp. Totalt var Beadle-programmer nr 1 i Storbritannia hele fire ganger. I 1995, der han så tilbake på sine dager ved LBC, presenterte han en svært populær serie på Talk Radio UK.
Samtidig med sine mange fjernsynsprogrammer som forfatter, presentør og produsent, dukket han opp i talløse pantomine-show. Han arbeidet også som konsulent for mange fjernsynsselskaper, skrev bøker og presenterte spørrekonkurranser både kommersielt og for veldedighet.
Forfatterskap
I mer enn to år forfattet han den daglige tegneserien Today's the Day for avisen Daily Express. Han jobbet sammen med Irving Wallace og sønn David Wallechinsky og datter Amy Wallace som en av de største bidragsyterne til boken The Book of Lists og var redaktør før London-utgaven The People's Almanac 2. Boken The Intimate Sex Lives of the Famous (Hutchinson, 1981) ble skrevet delvis i Beadles personlige bibliotek, som inneholdt et stort utvalg av erotisk litteratur. Høsten 2007 kom tre nye bøker fra Beadle: Firsts, Lasts & Onlys Crime, Firsts, Lasts & Onlys Military (skrevet sammen med Ian Harrison) og Beadle's Miscellany, 1000 tøffe spørsmål fra hans ukentlige spørrekonkurranse i The Independent.
Generell kunnskap
Beadle var berømt for sin svært store generelle kunnskap, var han programleder for Win Beadle's Money, og han tapte bare 8 ganger på 52 programmer. Han skrev og presenterte vanskelige quiz-konkurranser ved Londons The Atlantic Grill restaurant, vanligvis besøkt av kjendiser og medlemmer av media. Han skrev også en quiz for avisen The Independent hver lørdag.
Veledighetsarbeid
I 2001 ble han utnevnt til medlem av Order of the British Empire for sitt arbeide med veldedighet. Beadle var en sterk støttespiller av organisasjonen «Children With Leukaemia», en sykdom som han selv fikk i 2005. Han brukte mye av sin tid på å skaffe til veie donasjoner til mange ulike formål, gjennom «Plastermind», hans «outrageous quiz for those who don't like quizzes.»
Beadle var en støttespiller for «The Philip Green Memorial Trust», og han holdt årlig en spørrekonkurranse for å skaffe penger for barn med problemer.
Beadle støttet også «Reach», en organisasjon som sørget for støtte og råd til barn i Storbritannia med handikap forbundet med hånd eller arm, og deres pårørende.
Han var en aktiv frimurer, selv om han ikke ble med i organisasjonen før etter sine mest aktive fjernsynsdager var over, ble han raskt involvert i alle aspekter med den britiske Frimurerlosjen, og spesielt veldedighetsarbeidet, der han ofte brukte sin kjendisstatus, for å skaffe donasjoner.
Det er estimerte at han bidro til å samle inn så masse som £100 million.
Helse og handikap
Beadle hadde Poland syndrom og var bemerket for å være en av de første på tv som hadde et synlig handikap, manifestert med en høyre hånd som var svært liten.
I 2004 oppdaget Jeremy Beadle at han hadde utviklet nyrekreft, og fikk en suksessfull operasjon for å fjerne dette. Men i april 2005 viste en blodprøve at han hadde fått leukemi. Da sykdommen var i en tidlig fase, ble Beadle suksessfullt behandlet for dette, selv om to alvorlige sykdommer på så kort tid var alvorlig for hans generelle helsetilstand.
25. januar 2008 ble det meldt at Beadle var innlagt på en akuttavdeling på et sykehus på grunn av alvorlig lungebetennelse. Han døde 30. januar 2008, 59 år gammel.
Familie
Beadle var gift med kona Sue, og de hadde barna Cassie and Bonnie sammen, og to stebarn Leo og Claire.
Kombinat
Kombinat var en konsernlignende gruppe av bedrifter (Volkseigener Betrieb (Folkeeide bedrifter)) med samme produksjonsprofil i DDR og andre sosialistiske land. Forløperen til kombinater var i DDR de såkalte Vereinigungen Volkseigener Betriebe.
Joaquín Mariano Sucunza
Joaquín Mariano Sucunza (født 15. februar 1946 i Pamplona i Spania) er spansk-argentinsk katolsk hjelpebiskop i Buenos Aires.
Bakgrunn
Joaquín Mariano Sucunza kom til Argentina da hans familie emigrerte; de var opprinnelig gjetere fra Lecumberri i regionen Navarra. De ankom Argentina den 11. desember 1948. Han hadde sin presteutdannelse ved presteseminaret i Buenos Aires.
Prest
Han ble presteviet den 27. november 1971 for erkebispedømmet Buenos Aires.
Hjelpebiskop i Buenos Aires
Den 22. juli 2000 utnevnte pave Johannes Paul II ham til titulærbiskop av Saetabis og til hjelpebiskop i Buenos Aires. Erkebiskopen av Buenos Aires, kardinal Jorge Mario Bergoglio S.J., bispeviet ham den 21. oktober samme år; medkonsekrerende var to hjelpebiskoper i Buenos Aires, Mario José Serra og Guillermo Leaden, S.D.B.
Hav var generalvikar av erkebispedømmet da erkebiskop Bergoglio ble valgt til pave, og erkebispedømmets administratorer valgte ham til å lede erkebispedømmet inntil Bergoglio/pave Frans utnevnte en etterfølger. Sucunza fortalte at pave Frans ringte ham dagen etter at han var blitt valgt og de samtalte i 45 minutter. Han siterte Frans om valget slik: ''«Da jeg så at tallene ble uavvendelige etterhvert som stemmene ble talt, fikk jeg på følelsen at jeg var døende ... noe svært merkelig, inne i meg. Det var slik et kort øyeblikk, og jeg følte meg da annerledes. Jeg vet ikke hva som skjedde med meg, man jeg følte meg annerledes»''
Episkopalgenealogi
Hans episkopalgenealogi er:
Dinoryctes truncaticollis
Dinoryctes truncaticollis er en bille som hører til gruppen hornbiller i familien skarabider (Scarabaeidae).
Utseende
En stor (35-40 millimeter) og bred, blank, rødbrun hornbille. Hannen har et kort horn i pannen. Pronotum er uthulet foran, det uthulede området er kraftig skulpturert, hårete og matt. Forkanten på sidene har kraftig mikroskulptur. Dekkvingene har fine punktrader.
The Rounders
The Rounders er en amerikansk stumfilm fra 1914, regissert av Charlie Chaplin.
Handling
De legger seg deretter i en robåt som fylles med vann, og drukner dem. En skjebne som tilsynelatende var mye bedre, enn å reise hjem til konene deres.
Hydrofil
Hydrofil refererer til egenskapen noen molekyler har til å danne hydrogenbindinger med vann (H2O). Disse molekylene er vanligvis polare ettersom en elektrisk ladning behøves for å danne hydrogenbindinger. Hydrofile stoffer er som regel løselige i vann, og hydrofile regioner i større molekyl prøver å vende seg ut mot vannmolekylene. Denne egenskapen blir flittig utnyttet i naturen, og er med på å gi proteiner sin form og cellemembranen sin struktur.
Enkeltdistanse-VM på skøyter 1996
Enkeltdistanse-VM på skøyter 1996 ble arrangert i Vikingskipet på Hamar, Norge i perioden fredag 15. til og med søndag 17. mars 1996. Dette var historiens første VM på enkeltdistanser.
Funksjonærer
Blant funksjonærene stilte norske Svein Inge Strugstad som starter.
Spotsylvania County
Spotsylvania County er et fylke i den amerikanske delstaten Virginia.
Kjulstjernet
Kjulstjernet, også kalt Kjulstjern, er et tjern som ligger i Lillomarka i Nittedal kommune i Viken. Det ligger like sør for Sørskogen, knapt to kilometer nord for Lilloseter. Tjernet er et populært badevann og området har flere gode teltplasser og er godt egnet for rekreasjon.
Fra Nittedal går det skogsbilvei forbi Lillomarkskapellet, like nord for Kjulstjernet til Sørskogen. Fra Lilloseter går det merket sti og oppkjørte skiløyper forbi tjernet.
Dansk Sprognævn
Dansk Sprognævn (DSN) er en statsinstitusjon under det danske Kulturministeriet, som fastsetter den danske rettskrivningen. Den utgir den offisielle danske rettskrivningsordbok samt Nyt fra Sprognævnet, som behandler emner og temaer omkring arbeidet. Dessuten samler DSN inn nye danske ord og har en opplysningstjeneste der det gratis svares på spørsmål fra offentligheten om dansk språk og språkbruk. Institusjonen ble opprettet i 1955, og den arbeider per 2006 i henhold til (den danske) lov nr. 320 av 14. mai 1997.
It-Terminologi-Udvalget hører til under Dansk Sprognævn og ble opprettet i fellesskap med DANTERMcentret ved CBS i år 2000.
DSN samarbeider med andre organer innenfor området språkutvikling. Det gjelder bl.a.
DSN ledes av et representantskap på 30 medlemmer, utpekt for 3 år om gangen av forskjellige organer med interesse for og viten om dansk språk. Personlige medlemmer med særlige kvalifikasjoner finnes også. Representantskapet har utpekt et arbeidsudvalg på 9 medlemmer, som følger arbeidet tettere.
Det daglige arbeidet foregår i Forsknings- og informationsinstituttet som har lokaler hos Københavns Universitet Amager. Den 1. mai 2006 tiltrådte Sabine Kirchmeier-Andersen som direktør for DSN.
Neoman
Neoman et et selskap eiet av Volkswagen-konsernet og består av lastebil-/bussmerket MAN og bussmerket Neoplan. Siden det ble dannet ved en sammenslåing av Neoplan og MAN i år 2001 og noen år senere ble produktene stort sett identiske. Selskapet bygger bare busser, mens lastbildelen av MAN ikke har noe med Neoman å gjøre – foruten å levere motorene.
Bore kirke
Bore kirke er en langkirke fra 1891 i Klepp kommune, Rogaland fylke. Kirken er tegnet av arkitekt Hartvig Sverdrup Eckhoff fra Stavanger, som har tegnet flere kirker i Rogaland. Byggverket er i tre og har 165 sitteplasser.
Altertavlen er skåret av Lauritz Snekker og smykket ut av Gottfried Hendtzschel som var en sentral kunstner i Rogaland under Stavangerrenessansen. I Norsk kirkeleksikon er det opplyst at den er fra 1628.
Prekestolen i tre er fra 1891.
Kirkeklokken er fra Olsen Nauen Klokkestøperi og har inskripsjonen: «Kjære kyrkjeklokka, Tona um frelsa. Kalla og helsa, Kalla og helsa med fred Guds born.»
Lampeland
Lampeland er et tettsted og administrasjonssenteret i Flesberg kommune i Viken. Tettstedet har innbyggere per 1. januar, og ligger ved Numedalslågen omtrent 22 kilometer nord for Kongsberg sentrum.
Tettstedet har sitt navn fra gården Lampeland som ligger sentralt i tettstedet. Navnet antas å være fra 1400-tallet. På den tiden lå gården under Mariakirken i Oslo og gården ble leid ut. En som leide en gård ble kalt en landbu og navnet ble Landbuland som etter hvert ble forenklet til Lampeland.
Lampeland Hotell driver kurs/konferansevirksomhet og har kafeteria og gatekjøkken.
Den amerikanske astronomen Carl Otto Lampland var andre generasjons utvandrer fra Flesberg. . Det finnes oppkalt etter ham Lampland-kratere på både månen og Mars og asteroiden 1767 Lampland.
Corongo (provins)
Corongo er en provins i regionen Ancash i Peru. Den grenser til provinsen Pallasca i nord, til provinsen Sihuas i øst, til provinsen Huaylas i sør og til provinsen Santa i vest. Provinsens UBIGEO er 0209 og hovedstaden er Corongo.
Politisk inndeling
Provinsen er delt inn i 7 distrikter.
Hartford Wolf Pack
Hartford Wolf Pack er et amerikansk ishockeylag fra Hartford, Connecticut som har vært med i AHL siden 1997. Det er et farmerlag til New York Rangers i NHL.
Noe av historien
september 2010 ble det annonsert at Hartford Wolf Pack endrer lagnavnet til Connecticut Whale og dermed endrer logoen og lagfargene. I mai 2013 inngikk eierselskapet Madison Square Garden Company en avtale med Global Spectrum (som igjen eies av divisjonsrivalene Philadelphia Flyers eierselskapet Comcast Spectacor) om markedsføring og daglig ledelse av laget fordi Global Spectrum allerede hadde den daglige ledelsen av stadionet XL Center. Partene ble enige om å ta tilbake det gamle lagnavnet i Hartford Wolf Pack og de gamle lagfargene, og dermed dumpe Connecticut Whale og dens farger.
Norske spillere
Anders Myrvold og Mats Zuccarello har spilt for klubben.
Ludwig Erhards andre regjering
Ludwig Erhards andre regjering var Forbundsrepublikken Tysklands regjering fra 26. oktober 1965 til 1. desember 1966. Den var en koalisjonsregjering mellom CDU/CSU og FDP, og ble ledet av forbundskansler Ludwig Erhard (CDU).
Endringer
Tjeldsundbrua
Tjeldsundbrua er ei veibru som knytter Hinnøya til fastlandet. Den strekker seg over Steinslandsstraumen fra Leikvikhamn på Hinnøysiden til Steinsland på fastlandet.
Historie
Den første regelmessige skyssforbindelsen over Steinslandsstraumen tok til i 1911, da Ole Arntsen på Steinsland startet båtforbindelse mellom Steinsland og Lilleng og Leikvik på Hinnøya. I 1930 ble det etablert bilfergeselskap, og båten «Prillarguri» fra Harstad ble innkjøpt og omdøpt til «Tjeldsundfergen 1». Denne ferga var i drift til 1938, og etter den kom «Tjeldsundfergen 2» og «Tjeldsundfergen 3». Fergekaiene på Lilleng og Steinsland ble bygd i 1937-38 og modernisert på 1950-tallet.
En komité for bru over Tjeldsundet ble stiftet 23. februar 1953. Planleggingen av brua tok imidlertid lang tid, ikke minst fordi det var strid om hvor stor seilingshøyde brua måtte ha. I 1958 godkjente havnedirektøren at brua kunne bygges med 40 meters seilingshøyde, men den etterfølgende havnedirektøren krevde i 1963 at bruhøyden måtte være 50 meter. Tidlig året etter gikk havnedirektøren så med på 41 meters høyde.
Byggearbeidet begynte i april 1965. Opprinnelig ble det beregnet at brua skulle stå ferdig høsten 1968, men arbeidet ble forsert slik at brua kunne åpnes 22. oktober 1967. Tjeldsundbrua ble betalt med bompenger, og bompengeinnkrevingen opphørte 30. juni 1981. De siste årene var bruavgiften for en personbil 7 kroner.
Fergekaiene på Lilleng og Steinsland, noen hundre meter sør for Tjeldsundbrua, eksisterer fremdeles. Fergekaiene er foreslått vernet i Nasjonal verneplan for veger, bruer og vegrelaterte kulturminner. . I perioder med sterk vind kan brua bli stengt. Noen vintre har det vært nødvendig med kolonnekjøring over brua. Det finnes vindmålere på hver side av brua.
I Statens vegvesens Samferdselsutredning for nordre Nordland/Sør-Troms som ble fremlagt den 3. november 2006 foreslås det å legge ei fremtidig bru over Tjeldsundet fra Sandtorg til Fjelldal, 10 km lenger sør.
Johannes H. Berg jr.
Johannes H. Berg jr. (født 23. september 1956, død 29. april 2004) var en norsk science fiction- og fantasy-entusiast, foreningsgrunnlegger, kongressorganisator, fanzine-forfatter og Tolkien-oversetter.
Berg var redaktør for magasinet Nova – Fantastiske Fortellinger på slutten av 1970-tallet.
I tillegg til interessen for science fiction og fantasy var han en sentral skikkelse i rolle- og brettspillforeningen Ares i Oslo. Han var også en sentral person i og medgrunnlegger for opprettelsen av organisasjonen Hyperion i 2002, som var en forlengelse av arbeidet han og andre innen spillmiljøet hadde gjort med Norsk simuleringsspillforbund (NSSF) på nittitallet. Som oversetter av grunnsettet til Dungeons & Dragons til norsk var han viktig for starten på rollespill i Norge.
Til daglig arbeidet han på Norsk Teknisk Museum med undervising og omvising. Han arbeidet også med en hovedoppgave i historie, om historien til det norske flagget.
Etter hans død ble det opprettet et minnefond i hans navn. Minnefondet søker å ivareta den åndelige arven etter Johannes H. Berg ved å utdele en årlig pris, samt støtte opp om aktiviteter, organisasjoner eller enkeltpersoner som arbeider i hans ånd.
Ice Harbor-demningen
Ice Harbor-demningen (engelsk: Ice Harbor Lock and Dam) er en demning med et vannkraftverk som ligger i Snake River i staten Washington i USA, 13 km nordøst for byen Burbank i Walla Walla County. Dette er det siste kraftverket i Snake-elva før denne munner ut i Columbia River i samme delstat.